title: 2008/881/EZ: Odluka Vijeća od 15. listopada 2007. o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 044

               HR

               Službeni list Europske unije

               3

         32008D0881

               L 324/1

               SLUŽBENI LIST EUROPSKE UNIJE

               15.10.2007.

      ODLUKA VIJEĆA

   od 15. listopada 2007.
   o potpisivanju i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2008/881/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 310. u vezi s njegovim člankom 300. stavkom 2. prvim podstavkom, prvom rečenicom,
   uzimajući u obzir Akt o uvjetima pristupanja Bugarske i Rumunjske Europskoj uniji, a posebno njegov članak 6. stavak 2,
   uzimajući u obzir prijedlog Komisije,
   budući da:

               (1)

               Dana 23. listopada 2006. godine Vijeće je ovlastilo Komisiju u ime Europske zajednice i njezinih država članica da s Marokom pregovara o Protokolu o izmjeni sporazuma zaključenih između Europske zajednice i trećih zemalja, a posebno Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji.

               (2)

               Ovi pregovori u međuvremenu su dovršeni na zadovoljstvo Komisije.

               (3)

               Članak 9. stavak 2. Protokola o kojem su vođeni pregovori s Marokom predviđa privremenu primjenu Protokola prije njegovog stupanja na snagu.

               (4)

               Protokol bi trebao biti potpisan i primjenjivati se na privremenoj osnovi dok ne budu dovršeni postupci za službeno sklapanje,

         DONIJELO JE OVU ODLUKU:
   Članak 1.
   Ovom se Odlukom u ime Zajednice odobrava potpisivanje Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji, a podložno sklapanju navedenog Protokola.
   Tekst Protokola nalazi se u Prilogu ovoj Odluci.
   Članak 2.
   Predsjednik Vijeća ovom se Odlukom ovlašćuje odrediti osobu odnosno osobe koja odnosno koje su u ime Europske zajednice i njezinih država članica opunomoćene potpisati Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
   Članak 3.
   Protokol se primjenjuje privremeno od 1. siječnja 2007. godine, podložno njegovom kasnijem sklapanju.

      Sastavljeno u Luxembourgu 15. listopada 2007.

            Za Vijeće

            Predsjednik

         L. AMADO


title: Odluka Suda Europske unije od 11. listopada 2016. o javnom pristupu dokumentima kojima Sud Europske unije raspolaže u sklopu obavljanja svojih administrativnih zadaća

text:
               30.11.2016

               HR

               Službeni list Europske unije

               C 445/3

         ODLUKA SUDA EUROPSKE UNIJE
   od 11. listopada 2016.
   o javnom pristupu dokumentima kojima Sud Europske unije raspolaže u sklopu obavljanja svojih administrativnih zadaća
   (2016/C 445/03)
   SUD EUROPSKE UNIJE,
   uzimajući u obzir članak 15. stavak 3. Ugovora o funkcioniranju Europske unije,
   uzimajući u obzir mišljenje Upravnog odbora od 26. rujna 2016.,
   budući da je potrebno donijeti pravila o javnom pristupu dokumentima kojima Sud Europske unije raspolaže u sklopu obavljanja svojih administrativnih zadaća,
   DONOSI OVU ODLUKU:
   Članak 1.
   Područje primjene
   1.   Ova Odluka primjenjuje se na sve dokumente kojima raspolaže Sud Europske unije, to jest dokumente koje je sastavio ili zaprimio i koje posjeduje, u sklopu obavljanja svojih administrativnih zadaća.
   2.   Ova Odluka ne dovodi u pitanje prava na javni pristup dokumentima Suda Europske unije, a koja mogu proizlaziti iz instrumenata međunarodnog prava ili akata koji ih provode.
   Članak 2.
   Korisnici
   1.   Svaki građanin Europske unije i svaka fizička ili pravna osoba s prebivalištem ili sjedištem u nekoj državi članici ima pravo pristupa dokumentima Suda Europske unije navedenima u članku 1. stavku 1., u skladu s uvjetima predviđenima ovom Odlukom.
   2.   Sud Europske unije može pod istim uvjetima odobriti pristup tim dokumentima svakoj fizičkoj ili pravnoj osobi koja nema prebivalište u državi članici ili u njoj nema registrirano sjedište.
   Članak 3.
   Iznimke
   1.   Sud Europske unije uskraćuje pristup dokumentu ako bi njegovo otkrivanje ugrozilo zaštitu:

               (a)

               javnog interesa koji se odnosi na:

                           —

                           javnu sigurnost,

                           —

                           obranu i vojna pitanja,

                           —

                           međunarodne odnose,

                           —

                           financijsku, monetarnu ili ekonomsku politiku Unije ili koje države članice;

               (b)

               privatnost i integritet pojedinca, posebno u skladu s propisima Unije o zaštiti osobnih podataka.

         2.   Sud Europske unije uskraćuje pristup dokumentu ako bi njegovo otkrivanje ugrozilo zaštitu:

               —

               komercijalnih interesa određene fizičke ili pravne osobe, uključujući intelektualno vlasništvo,

               —

               sudskih postupaka i pravnog savjetovanja,

               —

               svrhe inspekcija, istraga i revizija.

         3.   Pristup dokumentu koji je Sud Europske unije sastavio za internu uporabu ili koji je zaprimio, a odnosi se na pitanje o kojem još nije odlučivao, odbija se ako bi njegovo otkrivanje ozbiljno ugrozilo proces odlučivanja Suda Europske unije.
   Pristup dokumentu koji sadržava mišljenja za internu uporabu kao dio rasprava i preliminarnih konzultacija u Sudu Europske unije ili izvan njega, ako je on u njima sudjelovao, odbija se čak i nakon što je odluka donesena ako njegovo otkrivanje može ozbiljno ugroziti proces odlučivanja Suda Europske unije.
   4.   Iznimke iz stavaka 2. i 3. ne primjenjuju se ako za otkrivanje dokumenta postoji prevladavajući javni interes.
   5.   Ako su jednom iznimkom ili više njih iz stavaka 1. do 3. obuhvaćeni samo dijelovi traženog dokumenta, preostali se dijelovi dokumenta objavljuju.
   6.   Iznimke utvrđene stavcima 1. do 3. primjenjuju se samo za razdoblje tijekom kojeg je zaštita opravdana na temelju sadržaja dokumenta. Iznimke se mogu primijeniti za razdoblje od najviše 30 godina. U slučaju dokumenata obuhvaćenih iznimkama koje se odnose na privatnost ili komercijalne interese, iznimke se mogu, ako je to potrebno, primjenjivati i nakon tog razdoblja.
   7.   Ovaj članak ne dovodi u pitanje odredbe članka 9.
   Članak 4.
   Podnošenje početnog zahtjeva
   1.   Zahtjev za pristup dokumentu Suda Europske unije mora biti sastavljen na jednom od službenih jezika Unije, na obrascu koji je dostupan na internetskoj stranici Suda Europske unije. Zahtjev treba poslati ponajprije elektroničkim putem u skladu s uputama na navedenoj internetskoj stranici ili, iznimno, poštom ili telefaksom.
   2.   Zahtjev treba biti dovoljno određen i sadržavati osobito elemente koji omogućuju identifikaciju dokumenta ili dokumenata te ime i adresu podnositelja zahtjeva.
   3.   Ako zahtjev nije dovoljno određen, Sud Europske unije od podnositelja zahtjeva traži pojašnjenje i u tome mu pomaže.
   4.   U slučaju zahtjeva koji se odnosi na vrlo dugačak dokument ili na velik broj dokumenata, Sud Europske unije može se neformalno savjetovati s podnositeljem zahtjeva kako bi pronašao povoljno rješenje.
   5.   Podnositelj zahtjeva nije dužan navesti razloge za podnošenje zahtjeva.
   Članak 5.
   Obrada početnog zahtjeva
   1.   Podnositelju zahtjeva šalje se pisana potvrda o primitku (elektroničkom poštom, poštom ili telefaksom) čim obrazac sa zahtjevom bude registriran.
   2.   Najkasnije u roku od mjesec dana od te registracije, Sud Europske unije odobrava pristup traženom dokumentu tako što ga dostavlja podnositelju.
   3.   Ako Sud Europske unije ne može odobriti pristup traženom dokumentu, on u roku iz stavka 2. podnositelju zahtjeva u pisanom odgovoru priopćava razloge za djelomično ili potpuno odbijanje zahtjeva i obavještava ga o njegovu pravu da podnese ponovni zahtjev u roku od mjesec dana od primitka tog odgovora.
   4.   U iznimnim slučajevima, primjerice u slučaju zahtjeva koji se odnosi na vrlo dugačak dokument ili na velik broj dokumenata, rok iz stavka 2. može se produljiti za mjesec dana pod uvjetom da podnositelj zahtjeva bude o tome unaprijed obaviješten i da se za to navedu detaljni razlozi.
   5.   U slučaju iz članka 4. stavka 3. rok za odgovor počinje teći tek od trenutka kada Sud Europske unije raspolaže dodatnim informacijama podnositelja zahtjeva koje dovoljno određuju zahtjev.
   6.   Za potrebe računanja rokova na odgovarajući se način primjenjuje Uredba (EEZ, Euratom) br. 1182/71 o utvrđivanju pravila koja se primjenjuju na razdoblja, datume i rokove (SL L 124, 8.6.1971., str. 1.) (SL, posebno izdanje na hrvatskom jeziku, poglavlje 1., svezak 13., str. 5.).
   Članak 6.
   Podnošenje ponovnog zahtjeva
   1.   Podnositelj zahtjeva, u slučaju potpunog ili djelomičnog odbijanja početnog zahtjeva, može podnijeti ponovni zahtjev.
   2.   Ako Sud Europske unije ne odgovori u propisanom roku na početni zahtjev, podnositelj ima pravo podnijeti ponovni zahtjev.
   3.   Ponovni zahtjev mora se podnijeti Sudu Europske unije u roku od mjesec dana od primitka odgovora o potpunom ili djelomičnom odbijanju pristupa traženom dokumentu ili, ako uopće nije odgovoreno na početni zahtjev, od isteka roka za odgovor.
   4.   Ponovni zahtjev mora biti sastavljen u skladu sa zahtjevima predviđenima člankom 4.
   Članak 7.
   Obrada ponovnog zahtjeva
   1.   Ponovni zahtjev obrađuje se na način predviđen u članku 5., bez obavještavanja o pravu podnošenja ponovnog zahtjeva.
   2.   U slučaju potpunog ili djelomičnog odbijanja ponovnog zahtjeva, Sud Europske unije dužan je obavijestiti podnositelja zahtjeva o postupcima koji su mu dostupni radi osporavanja tog odbijanja, tj. o pokretanju sudskog postupka ili podnošenju pritužbe Europskom ombudsmanu, prema uvjetima iz članaka 263. i 228. Ugovora o funkcioniranju Europske unije.
   3.   Ako se u propisanom roku ne odgovori na ponovni zahtjev, smatrat će se da je odgovor negativan, što podnositelju zahtjeva daje pravo pokrenuti postupke iz stavka 2.
   Članak 8.
   Nadležna tijela
   1.   Direktor Uprave za komunikaciju nadležno je tijelo za odlučivanje o odgovoru na početni zahtjev za pristup dokumentu.
   2.   Ako traženim dokumentom raspolaže tajništvo Suda ili tajništvo Općeg suda, nadležna su tijela, sukladno tomu, zamjenik tajnika Suda odnosno zamjenik tajnika Općeg suda.
   Zamjenici tajnika Suda i Općeg suda mogu administratoru iz svojeg tajništva delegirati ovlasti tijela nadležnog za početni zahtjev.
   3.   Tajnik Suda nadležno je tijelo za odlučivanje o odgovoru na ponovni zahtjev, a tajnik Općeg suda ako se ponovni zahtjev tiče dokumenta kojim raspolaže Opći sud.
   4.   Ako se povodom zahtjeva za pristup dokumentu kojim raspolaže država članica, ali koji potječe od Suda Europske unije u sklopu obavljanja njegovih administrativnih zadaća, ista obrati potonjem radi savjetovanja, odgovor na taj zahtjev za savjetovanje daje tijelo koje bi na temelju stavka 3. bilo nadležno odgovoriti na ponovni zahtjev za pristup u pogledu istog dokumenta izravno podnesen Sudu Europske unije.
   5.   Odstupajući od stavka 1., tajnik Suda može imenovati drugo nadležno tijelo za odlučivanje o odgovoru na početni zahtjev za pristup dokumentu.
   Članak 9.
   Dokumenti trećih osoba
   1.   Sud Europske unije odobrava pristup dokumentu trećih osoba u svojem posjedu tek nakon što pribavi suglasnost dotične treće osobe.
   2.   Za potrebe ovog članka „treća osoba” znači svaka fizička ili pravna osoba ili drugi subjekt izvan Suda Europske unije, uključujući države članice, druge institucije, tijela, urede i agencije Europske unije i treće zemlje.
   3.   Ako je Sudu Europske unije podnesen zahtjev za pristup dokumentu treće osobe, nadležno tijelo savjetuje se s dotičnom trećom osobom kako bi saznalo protivi li se otkrivanju tog dokumenta, osim ako to otkrivanje ne uskrati po službenoj dužnosti na temelju jedne od iznimki predviđenih člankom 3.
   Članak 10.
   Načini ostvarivanja pristupa
   1.   Dokumenti se dostavljaju u postojećoj verziji i obliku. Sud Europske unije na temelju ove Odluke nije dužan sastaviti novi dokument ili prikupiti informacije na zahtjev podnositelja zahtjeva.
   Primjerak koji se daje može biti na papiru ili na elektroničkom mediju. U tom pogledu, u cijelosti se vodi računa o izboru podnositelja zahtjeva.
   U slučaju opsežnih dokumenata ili dokumenata kojima je teško rukovati, podnositelj zahtjeva može se pozvati da izvrši uvid u dokumente na licu mjesta.
   2.   Ako su Sud Europske unije ili neka druga institucija već objavili dokument i lako je dostupan, Sud Europske unije ne mora učiniti ništa drugo osim obavijestiti podnositelja zahtjeva kako doći do traženog dokumenta.
   Članak 11.
   Trošak pristupa
   1.   Od podnositelja zahtjeva može se zahtijevati da plati naknadu za pripremu i slanje preslika traženih dokumenata.
   2.   Uvid u dokumente na licu mjesta i preslike koje ne prelaze dvadeset stranica formata A4 ne naplaćuju se.
   3.   Naknada za pripremu i slanje preslika obračunava se na osnovi tarife koja se određuje odlukom tajnika Suda. Ta naknada ne smije prelaziti stvarne troškove obavljenih radnji.
   4.   Na dokumente objavljene u tiskanim izdanjima primjenjuje se poseban sustav cijena.
   Članak 12.
   Umnožavanje dokumenata
   1.   Ova Odluka ne dovodi u pitanje nijedno postojeće pravilo o autorskim pravima koja trećoj strani mogu ograničiti pravo umnožavanja ili korištenja dokumenata danih na uvid.
   2.   Dokumenti obuhvaćeni autorskim pravom Suda Europske unije kojima je omogućen pristup na temelju ove Odluke ne smiju se umnožavati ili koristiti u poslovne svrhe bez prethodnog pisanog odobrenja Suda Europske unije.
   Članak 13.
   Provedbene mjere
   Tajnik Suda usvojit će potrebne mjere za provedbu ove Odluke. Te mjere objavljuju se na internetskoj stranici Suda Europske unije.
   Članak 14.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka zamjenjuje i stavlja izvan snage Odluku Suda Europske unije od 11. prosinca 2012. o javnom pristupu dokumentima kojima Sud Europske unije raspolaže u sklopu obavljanja svojih administrativnih zadaća (SL C 38, 9.2.2013., str. 2.).

      U Luxembourgu 11. listopada 2016.

            Tajnik

         Alfredo CALOT ESCOBAR

            Predsjednik

         Koen LENAERTS


title: Odluka Vijeća (EU) 2017/876 od 18. svibnja 2017. o pristupanju Europske unije Međunarodnom savjetodavnom odboru za pamuk (ICAC)

text:
               23.5.2017

               HR

               Službeni list Europske unije

               L 134/23

         ODLUKA VIJEĆA (EU) 2017/876
   od 18. svibnja 2017.
   o pristupanju Europske unije Međunarodnom savjetodavnom odboru za pamuk (ICAC)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavke 3. i 4., u vezi s člankom 218. stavkom 6.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Unija je članica brojnih međunarodnih robnih tijela, ali nije članica Međunarodnog savjetodavnog odbora za pamuk („ICAC”).

               (2)

               Vijeće je 27. travnja 2004., 27. svibnja 2008. i 10. svibnja 2010. u zaključcima o Akcijskom planu EU-a o lancima poljoprivredne robe, ovisnosti i siromaštvu, o partnerstvu EU-a i Afrike u svrhu potpore razvoju sektora pamuka odnosno o jačanju djelovanja Unije u području robe Komisiju pozvalo na razmatranje članstva Unije u ICAC-u.

               (3)

               Vijeće je 16. rujna 2013. ovlastilo Komisiju za pregovaranje, u ime Unije, o pristupanju Unije ICAC-u u skladu s člankom II. odjeljcima 1. i 2. Pravila i propisa ICAC-a, pri čemu je navelo da je članstvo u ICAC-u u interesu Unije zbog važnosti pamuka za poljoprivredno i industrijsko gospodarstvo te trgovinu Unije. Unija je proizvođač pamuka i od neto uvoznika pamuka od 2009. razvila se u neto izvoznika pamuka. Nadalje, tekstilna i odjevna industrija Unije važan je korisnik pamučne tkanine. Pamuk je također važno područje za europsku razvojnu suradnju, pri čemu je Unija i dalje jedan od glavnih donatora afričkog sektora pamuka.

               (4)

               Unija će platiti doprinos u skladu s člankom II. odjeljkom 2. točkom a. (2) (c) Pravila i propisa ICAC-a. Unija ne može snositi odgovornost za bilo koje tekuće ili buduće dospjele neplaćene obveze bilo kojeg člana ICAC-a.

               (5)

               Protokol br. 4 o pamuku (2), priložen Aktu o pristupanju iz 1979., potrebno je i dalje uzimati u obzir nakon pristupanja Unije ICAC-u.

               (6)

               Unija bi stoga trebala pristupiti ICAC-u,

         DONIJELO JE OVU ODLUKU:
   Članak 1.
   Pristupanje Europske unije Međunarodnom savjetodavnom odboru za pamuk odobrava se u ime Unije.
   Pravila i propisi ICAC-a priloženi su ovoj Odluci.
   Članak 2.
   Predsjednik Vijeća određuje jednu ili više osoba ovlaštenih za slanje, u ime Unije, obavijesti iz članka II. odjeljka 2. točke a. Pravila i propisa ICAC-a.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 18. svibnja 2017.

            Za Vijeće

            Predsjednik

         C. ABELA

      (1)  Suglasnost od 16. svibnja 2017. (još nije objavljena u Službenom listu).

      (2)  SL L 291, 19.11.1979., str. 174.

         Sadržaj

                  ČLANAK I. –

               OPIS POSLOVA
               26

                  ČLANAK II. –

               ČLANSTVO
               26

                  ČLANAK III. –

               SAVJETODAVNI ODBOR
               28

                  ČLANAK IV. –

               STALNI ODBOR
               28

                  ČLANAK V. –

               DUŽNOSNICI STALNOG ODBORA
               30

                  ČLANAK VI. –

               PODODBORI STALNOG ODBORA
               31

                  ČLANAK VII. –

               TAJNIŠTVO
               32

                  ČLANAK VIll. –

               FISKALNI POSTUPCI
               33

                  ČLANAK IX. –

               PRUŽANJE INFORMACIJA
               34

                  ČLANAK X. –

               JEZICI
               35

                  ČLANAK XI. –

               GLASOVANJE
               36

                  ČLANAK XII. –

               SURADNJA S DRUGIM ORGANIZACIJAMA
               36

                  ČLANAK XIll. –

               IZMJENE
               36

                  ČLANAK XIV. –

               ZAMJENA
               36

                  Ured tajništva

                  1629 K Street NW Suite 702

                  Washington DC 20006, SAD

                  Telefon: (202) 463-6660

                  Faks: (202) 463-6950

                  E-pošta: secretariat@icac.org

      PRAVILA I PROPISI
      MEĐUNARODNOG SAVJETODAVNOG ODBORA ZA PAMUK
      kako su doneseni na 31. plenarnom sastanku održanom 16. lipnja 1972.
      (s izmjenama donesenima 11. prosinca 2015. na 74. plenarnom sastanku)

         ČLANAK I. – OPIS POSLOVA

      Dužnosti su Međunarodnog savjetodavnog odbora za pamuk (dalje u tekstu: ICAC) sljedeće:

                  a.

                  promatrati i pomno pratiti razvoj događaja koji utječu na svjetsko tržište pamuka;

                  b.

                  prikupljati, širiti i čuvati cjelovite, vjerodostojne i pravodobne statističke podatke i ostale informacije koje se odnose na svjetsku proizvodnju, trgovinu, potrošnju, zalihe i cijene pamuka i ostalih tekstilnih vlakana ili tekstila, u mjeri u kojoj one utječu na industriju pamuka ako se time ne udvostručuju zadaće koje su članice dale ostalim međunarodnim tijelima;

                  c.

                  predložiti članicama ICAC-a, ako je i kada je preporučljivo, sve mjere koje ICAC smatra prikladnim i izvedivim za daljnje podupiranje međunarodne suradnje usmjerene prema razvoju i očuvanju zdrave svjetske industrije pamuka;

                  d.

                  djelovati kao forum za međunarodne rasprave o pitanjima koja se odnose na cijene pamuka, međutim, ne dovodeći u pitanje rasprave koje se trenutačno odvijaju drugdje, na primjer, u okviru Konferencije Ujedinjenih naroda o trgovini i razvoju (UNCTAD). Takve rasprave trebale bi se redovito održavati u okviru Stalnog odbora i na godišnjim plenarnim sastancima.

         ČLANAK II. – ČLANSTVO

         Odjeljak 1. – Prihvatljivost za članstvo

                  a.

                  Članstvo u ICAC-u otvoreno je za sve članice Ujedinjenih naroda ili Organizacije Ujedinjenih naroda za hranu i poljoprivredu koje pokažu zanimanje za pamuk.

                  b.

                  Sve druge vlade koje pokažu zanimanje za pamuk mogu podnijeti zahtjev za članstvo.

         Odjeljak 2. – Pristupanje članstvu: obveze članica koje pristupaju

      Pristupanje ICAC-u podliježe sljedećim postupcima:

                  a.

                  podnositelj zahtjeva izvršnom direktoru dostavlja priopćenje u kojem navodi da je:

                              (1)

                              zainteresiran za pamuk;

                              (2)

                              spreman ispuniti obveze u vezi s članstvom u pogledu:

                                          (a)

                                          prihvaćanja pravila i propisa ICAC-a koji su na snazi u tom trenutku;

                                          (b)

                                          dostave informacija koje se odnose na tržište pamuka i povezana pitanja u skladu s propisanim zahtjevima ICAC-a i svim radnim programima koji mogu biti odobreni s vremena na vrijeme te

                                          (c)

                                          plaćanja članarine;

                  b.

                  nakon toga Stalni ili Savjetodavni odbor, ovisno o slučaju, razmatra priopćenje podnositelja zahtjeva;

                  c.

                  u pravilu se na idućem sastanku Stalnog odbora potvrđuje odluka o pristupanju podnositelja zahtjeva koji udovoljava uvjetima za članstvo na temelju odredbi odjeljka 1.a. ovog članka. Međutim, ako bi se pitanje pristupanja postavilo na plenarnom sastanku, odluku o pristupanju potvrđuje Savjetodavni odbor;

                  d.

                  Savjetodavni odbor razmatra zahtjev za članstvo na temelju odredbi odjeljka 1.b. ovog članka;

                  e.

                  kadgod potvrdi ili odobri pristupanje podnositelja zahtjeva članstvu ICAC-a, Stalni ili Savjetodavni odbor istodobno potvrđuje iznos financijskog doprinosa za tu članicu koji je izračunat u godini njezina pristupanja u skladu s odredbama odjeljka 4.c. ovog članka;

                  f.

                  Izvršni direktor obavješćuje podnositelja zahtjeva u pisanom obliku o poduzetim radnjama.

         Odjeljak 3. – Istupanje iz članstva

      Istupanje bilo koje članice iz ICAC-a podliježe sljedećim postupcima:

                  a.

                  sve članice koje žele istupiti u tu svrhu izvršnom direktoru dostavljaju priopćenje u kojemu navode datum na koji žele stupanje na snagu odluke o istupanju, a taj je datum najmanje 30 dana nakon dana na koji Izvršni direktor primi obavijest;

                  b.

                  Izvršni direktor obavješćuje Savjetodavni ili Stalni odbor, ovisno o slučaju, o svakom istupanju, a po potvrdi odluke o istupanju obavješćuje predmetnu članicu o njezinu financijskom statusu u ICAC-u.

         Odjeljak 4. – Financijske obveze članica

                  a.

                  Članarina koju svaka članica plaća iznos je koji se zaokružuje na najbližih 100 USD i zbroj je:

                              (1)

                              osnovnog doprinosa: koji čini 40 posto od ukupne članarine i ravnomjerno se raspoređuje među članicama te

                              (2)

                              proporcionalnog doprinosa: ukupni iznos proporcionalnih doprinosa jednak je proračunskim zahtjevima umanjeno za iznos ravnomjernih doprinosa. Iznos proporcionalnog doprinosa izračunava se na temelju prosječne trgovine sirovim pamukom (izvozi plus uvozi) u posljednje četiri godine trgovine pamukom (kolovoz – srpanj) koje su završile prije fiskalne godine ICAC-a na koju se odnose doprinosi.

                  b.

                  Članarine dospijevaju 1. srpnja svake godine i plaćaju se u sljedećih tri mjeseca fiskalne godine ICAC-a. Svaka uplata članice upotrebljava se za podmirenje najstarijeg dospjelog dugovanja koje ICAC potražuje od te članice.

                  c.

                  Početna članarina za članstvo u ICAC-u izračunava se kako je navedeno u odjeljku 4.a. ovog članka. Ta se početna članarina raščlanjuje proporcionalno broju preostalih punih tromjesečja u fiskalnoj godini ICAC-a. Proporcionalni doprinos određuje se u odnosu na prosječnu trgovinu na temelju koje su izračunati posljednji proporcionalni doprinosi za postojeće članice.

                  d.

                  Početna članarina članice dospijeva na dan stupanja na snagu odluke o njezinu pristupanju i plaća se tijekom sljedeća tri mjeseca.

                  e.

                  Po istupanju ili suspenziji članice ne odobrava se otpust i ne isplaćuje povrat bilo kojeg dijela njezine članarine za fiskalnu godinu ICAC-a tijekom koje dođe do istupanja iz članstva. Svaka neplaćena članarina za tu godinu plaća se na datum kada izvršni direktor primi priopćenje iz odjeljka 3.a. ovog članka.

                  f.

                  Ako članica nije podmirila članarinu 12 mjeseci, osim ako se radi o minimalnom iznosu koji ne prelazi 15 posto njezine trenutačne godišnje članarine, izvršni direktor obavješćuje predmetnu članicu da će, u slučaju neizvršenja plaćanja u roku od šest mjeseci od datuma obavijesti, isporuke dokumenata i ostalih usluga biti obustavljene nakon isteka tog roka. Ako uplata ne bude primljena ni nakon daljnjih šest mjeseci, toj se članici oduzima članstvo.

                  g.

                  Članica koja je istupila na temelju odredbi odjeljka 3. ovog članka ili kojoj je članstvo oduzeto na temelju odjeljka 4.f. ne može biti ponovno primljena u članstvo sve dok ne podmiri najmanje petinu svih dospjelih dugovanja prema ICAC-u. Njezino članstvo i dalje traje isključivo ako se ne nagomilaju dodatna nepodmirena dospjela dugovanja za vrijeme otplate njezina duga prema Odboru u cijelosti te isključivo ako članica nastavi s otplatom svojih dugovanja prema Odboru u obrocima koji nisu manji od četvrtine preostalog iznosa godišnje.

         ČLANAK III. – SAVJETODAVNI ODBOR

         Odjeljak 1. – Definicije

      U ovim pravilima i propisima riječi „Savjetodavni odbor” znače sastanak ICAC-a u okviru plenarne sjednice.

         Odjeljak 2. – Učestalost i mjesto održavanja sastanaka

      Sastanci Savjetodavnog odbora održavaju se na poziv članica. U pravilu, redoviti se sastanci održavaju najmanje jednom u kalendarskoj godini. Stalni odbor može sazvati dodatne sastanke. Nije moguće prihvatiti pozive na organizaciju plenarnih sastanaka od članica koje više od godine dana nisu podmirile članarinu prema ICAC-u.
      Sastanci Savjetodavnog odbora odvijaju se što je više moguće naizmjenično u državama članicama koje izvoze pamuk i državama članica koje uvoze pamuk. S obzirom na to da je sjedište organizacije u Sjedinjenim Američkim Državama, sastanke bi trebalo češće održavati tamo nego u drugim članicama te u pravilu u razmacima od najviše pet godina.

         Odjeljak 3. – Prisustvovanje na sastancima

      Poziv članice upućen ICAC-u u kojem predlaže da organizira sastanak Savjetodavnog odbora dostavlja se podrazumijevajući da izaslanstva svih članica smiju prisustvovati i sudjelovati u sastanku ako to žele. Sam Odbor može poslati pozive članicama.

         Odjeljak 4. – Postupci na sastancima

                  a.

                  Na svakom sastanku Savjetodavnog odbora članica koja je domaćin imenuje predsjednika konferencije. Predsjednik Stalnog odbora vršit će dužnost prvog potpredsjednika. Članica koja je domaćin može imenovati jednog ili više drugih potpredsjednika. U pravilu, predsjednik konferencije predsjeda sastancima upravljačkog odbora i plenarnim sjednicama. Ostali odbori imenuju svojepredsjednike i potpredsjednike.

                  b.

                  Izvršni direktor ICAC-a vrši dužnost glavnog tajnika i može imenovati jednog ili više pomoćnika glavnog tajnika. Ako je izvršni direktor nedostupan, članica koja je domaćin imenuje glavnog tajnika.

                  c.

                  Svaka članica obavješćuje izvršnog direktora što je prije moguće o imenima svojih predstavnika, zamjenika i savjetnika i o sličnim drugim informacijama, uključujući o imenovanju šefa izaslanstva kako je potrebno u svrhu registracije.

                  d.

                  Za vrijeme rasprava o bilo kojem pitanju, svaka članica može postaviti pitanje reda i pokrenuti prijedlog za završetak rada ili odgodu rasprave. U svakom slučaju predsjedavajuća osoba bez odlaganja donosi odluku koja je na snazi do trenutka kada je sudionici sastanka ne odbace.

         Odjeljak 5. – Opis poslova

                  a.

                  Imenovanje izvršnog direktora i utvrđivanje njegova osnovnog ugovora te naknade za rad.

                  b.

                  Razmatranje i postupanje u pogledu svih drugih pitanja u okviru opisa poslova ICAC-a.

         ČLANAK IV. – STALNI ODBOR

         Odjeljak 1. – Odnos sa Savjetodavnim odborom

                  a.

                  U razdoblju između dva plenarna sastanka Savjetodavni odbor u Washingtonu zastupa Stalni odbor, koji mu je podređen.

                  b.

                  Savjetodavni odbor može Stalnom odboru prenijeti ovlasti u pogledu posebnih pitanja. Savjetodavni odbor može preinačiti ili povući svaku takvu odluku o prenošenju ovlasti.

                  c.

                  Savjetodavni odbor može preispitati sve radnje koje je poduzeo Stalni odbor.

                  d.

                  Predsjednik Stalnog odbora na svakom sastanku Savjetodavnom odboru podnosi izvješće o aktivnostima Stalnog odbora poduzetima nakon posljednjeg sastanka.

         Odjeljak 2. – Članstvo

      Sve članice ICAC-a mogu biti u Stalnom odboru.

         Odjeljak 3. – Nadležnosti, dužnosti i odgovornosti

      a.   Temeljna pitanja

                  (1)

                  Predstavljati mjesto za razmjenu stajališta u pogledu trenutačnog i potencijalnog razvoja događaja na međunarodnom tržištu pamuka.

                  (2)

                  Navesti praktično djelovanje za sve smjernice, odluke i preporuke Savjetodavnog odbora.

                  (3)

                  Pripremiti radne programe.

                  (4)

                  Osigurati provedbu radnih programa u mjeri u kojoj će to omogućuju financijska sredstvia ICAC-a. Ta odgovornost uključuje, no nije nužno ograničena na:

                              (a)

                              određivanje broja, prirode i razdiobe izvješća i publikacija za izdavanje;

                              (b)

                              dodjelu tajništvu ili odgovarajućem pododboru onih stavaka iz odobrenog radnog programa koje ne želi za sebe zadržati;

                              (c)

                              poboljšanje statističkih podataka;

                              (d)

                              odnose s javnošću.

                  (5)

                  Pripremiti dnevni red i vremenski plan za Savjetodavni odbor i sastaviti preporuke koje će taj odbor razmotriti. Dnevni red trebao bi sadržavati datum i mjesto održavanja sljedećeg sastanka Savjetodavnog odbora.

                  (6)

                  Uspostaviti praktičnu suradnju s Ujedinjenim narodima, Organizacijom Ujedinjenih naroda za hranu i poljoprivredu, Međunarodnim institutom za pamuk i ostalim međunarodnim organizacijama koje se bave pitanjima od interesa za ICAC.

            b.   Financijska pitanja
      Nadgledati financije ICAC-a. Ta odgovornost uključuje, no nije nužno ograničena na donošenje proračuna u pogledu rashoda i visine članarina članica za sljedeću fiskalnu godinu ICAC-a.
      c.   Upravna pitanja

                  (1)

                  Uspostaviti i voditi tajništvo u Washingtonu, koje se sastoji od izvršnog direktora i njegova osoblja (vidjeti članak VII.).

                  (2)

                  Zaposliti osoblje koje smatra potrebnim za te namjene uzimajući u obzir poželjnost da kvalificirano osoblje u što većoj mjeri dolazi iz sudjelujućih članica.

                  (3)

                  Imenovati novog izvršnog direktora i utvrditi uvjete njegova zaposlenja ako je to potrebno u prijelaznom razdoblju između sastanaka Savjetodavnog odbora.

                  (4)

                  Definirati dužnosti i odgovornosti svih svojih djelatnika ili tajništva, ako to smatra potrebnim za učinkovito izvršenje poslova.

                  (5)

                  Preporučiti izmjene ovih pravila i propisa.

         Odjeljak 4. – Dodjela radnih zadaća

      Stalni odbor može bilo kojem pododboru dodijeliti radne zadaće u vezi s pitanjima koja se tiču nadležnosti tog pododbora.

         Odjeljak 5. – Postupci Stalnog odbora

      a.   Općenito

                  (1)

                  Sastanci se održavaju na poziv predsjednika ili izvršnog direktora, na zahtjev bilo koje članice ili na temelju odluke Stalnog odbora.

                  (2)

                  U pravilu, obavijest se dostavlja najmanje 10 dana ranije.

                  (3)

                  Sastanci su zatvoreni za javnost, osim ako Stalni odbor ne odluči drukčije.

            b.   Kvorum

                  (1)

                  Za kvorum je potrebna jedna trećina izaslanika članica.

                  (2)

                  U nedostatku kvoruma sastanak se nastavlja ako su prisutni predstavnici najmanje osam članica. Međutim, u zapisniku se navodi koje su odluke, ako postoje, donesene kad nije bilo kvoruma i koja se članica, ako ikoja, suzdržala od donošenja tih odluka.

                  (3)

                  Sve takve odluke postaju, u pravilu, obvezujuće. Međutim, članice koje su bile odsutne ili suzdržane pri glasovanju mogu izraziti svoje protivljenje u roku od 10 dana od datuma sastavljanja privremenog zapisnika, a ako je broj onih koji se protive odluci veći od onih koji su je podržali na sastanku odluka će biti poništena, što će biti navedeno u završnom zapisniku.

            c.   Dnevni red

                  (1)

                  Svaki sastanak počinje prihvaćanjem dnevnog reda.

                  (2)

                  Izvršni direktor priprema privremeni dnevni red koji se dostavlja svim članicama uz obavijest o sastanku. Svaka članica može u privremeni dnevni red uvrstiti točku dostavljanjem obavijesti izvršnom direktoru najmanje tjedan dana prije sastanka.

                  (3)

                  Točku je moguće dodati na dnevni red tijekom sastanka, osim ako se tome protivi većina prisutnih članica. Međutim, svako djelovanje na temelju te točke treba jednoglasno potvrditi na tom sastanku.

                  (4)

                  Za donošenje svakog novog prijedloga predstavljenog tijekom sastanka potrebna je jednoglasnost na tom sastanku.

            d.   Zapisnik

                  (1)

                  Privremeni zapisnik sa sastanka priprema se u sažetom obliku. Podrobni zapisnik priprema se isključivo po nalogu izvršnog direktora, dužnosnika ili članice.

                  (2)

                  Svaki sudionik sastanka ima pravo pregledati materijal koji se tiče njega ili je s njime povezan. Tajništvu se dostavljaju obavijesti o svim izmjenama u roku od 10 dana od sastanka.

                  (3)

                  Nakon toga svim se članicama dostavlja završni zapisnik.

         ČLANAK V. – DUŽNOSNICI STALNOG ODBORA

         Odjeljak 1.

                  a.

                  Dužnosnici su Stalnog odbora predsjednik, prvi potpredsjednik i drugi potpredsjednik.

                  b.

                  Na svakom redovitom sastanku Savjetodavnog odbora bira se dužnosnike Stalnog odbora. Oni obnašaju dužnost sve do izbora njihovih nasljednika.

                  c.

                  Pri izboru dužnosnika Stalnog odbora Savjetodavni odbor uzima u obzir:

                              (i)

                              sustav rotacije na što široj zemljopisnoj osnovi;

                              (ii)

                              osiguravanje odgovarajuće zastupljenosti članica koje izvoze pamuk i članica koje uvoze pamuk;

                              (iii)

                              sposobnost, zainteresiranost i sudjelovanje u radu Odbora.

                  d.

                  Dužnosnici obnašaju dužnost bez primanja naknade od ICAC-a. ICAC ne snosi troškove dužnosnika, osim ako Stalni odbor ne donese drukčiju odluku u pogledu određenih i posebnih radnih zadaća koje uključuju putne troškove.

         Odjeljak 2. – Mandat

      Dužnosnike Stalnog odbora bira se na razdoblje od godine dana. U posebnim ih se okolnostima može ponovno izabrati za još jedan mandat. Ako je izvedivo, za nasljednika predsjednika u odlasku predložit će se prvog potpredsjednika, a za nasljednika prvog potpredsjednika bit će predložen drugi potpredsjednik.

         Odjeljak 3. – Postupci povezani s izborima

      Odbor za imenovanja, u kojem mogu sudjelovati sve članice, sastaje se najkasnije četiri mjeseca prije plenarnog sastanka. Odbor za imenovanja izabrat će svojeg predsjednika. Odbor za imenovanja podnosi izvješće Stalnom odboru koji će zatim Savjetodavnom odboru dati odgovarajuće preporuke. Izaslanici Stalnog odbora koji predstavljaju članice koje više od godinu dana nisu podmirile članarinu prema ICAC-u u vrijeme sastanka odbora za imenovanja ne mogu biti imenovani dužnosnicima Stalnog odbora.

         Odjeljak 4. – Predsjednik

                  a.

                  Predsjednik je glavna predsjedajuća osoba i po službenoj dužnosti član svih pododbora i radnih skupina.

                  b.

                  Ako zbog bilo kojeg razloga predsjednik ne može dovršiti svoj mandat, prvi potpredsjednik postaje privremeni predsjednik do odabira novog predsjednika.

         Odjeljak 5. – Potpredsjednici

                  a.

                  Prvi potpredsjednik predsjeda sastancima Stalnog odbora u odsutnosti ili na zahtjev predsjednika.

                  b.

                  Drugi potpredsjednik predsjeda sastancima Stalnog odbora u odsutnosti ili na zahtjev predsjednika i/ili prvog potpredsjednika.

                  c.

                  Ako zbog bilo kojeg razloga prvi potpredsjednik ne može dovršiti svoj mandat ili je radno mjesto upražnjeno zato što je postao privremeni predsjednik u skladu s odjeljkom 4.b. ovog članka, drugi potpredsjednik automatski postaje prvi privremeni potpredsjednik do odabira novog potpredsjednika.

         ČLANAK VI. – PODODBORI STALNOG ODBORA

         Odjeljak 1. – Stalni odbor

      Stalni odbor može uspostaviti pododbore ili radne skupine, odrediti njihove opise poslova te ih raspusti ili razriješiti.

         Odjeljak 2. – Pododbori

      Članstvo u bilo kojem pododboru ili radnoj skupini otvoreno je za sve članice Stalnog odbora.

         Odjeljak 3. – Nadležnosti, dužnosti i odgovornosti pododbora

                  a.

                  Svaki pododbor:

                              (1)

                              odgovoran je Stalnom odboru za zadaće koje mu je dodijelio Savjetodavni ili Stalni odbor;

                              (2)

                              može skrenuti pozornost Stalnog odbora na bilo koje pitanje u svojoj nadležnosti;

                              (3)

                              izabire svojeg predsjednika i potpredsjednika; Ako, zbog bilo kojeg razloga, predsjednik nekog pododbora ne može nastaviti obnašati funkciju, potpredsjednik tog pododbora postaje predsjednik,a pododbor izabire novog potpredsjednika;

                              (4)

                              može donijeti svoj poslovnik, službeni ili neslužbeni.

         ČLANAK VII. – TAJNIŠTVO

         Odjeljak 1.

      Na čelu tajništva je izvršni direktor koji je zaposlen na puno radno vrijeme i prima plaću te obnaša dužnost tijekom važenja njegova ugovora o radu.

                  a.

                  Uvjet je za njegovo zapošljavanje da nema nikakav bitan financijski interes kojim bi se dovelo u pitanje vođenje poslova ICAC-a te da ne traži niti prima upute ni od kojeg drugog tijela izvan ICAC-a.

                  b.

                  Prema izvršnom direktoru postupa se jednako kao prema ostalim članovima tajništva u svim pitanjima, osim u pogledu određivanja i provedbe usklađivanja troškova života s plaćama i doprinosima za mirovinu, koje će se za izvršnog direktora utvrditi u okviru sustava UN-a.

                  c.

                  Izvršni direktor

                              (1)

                              je:

                                          (a)

                                          blagajnik ICAC-a, no bez osobne financijske odgovornosti za uobičajeno izvršavanje tih dužnosti;

                                          (b)

                                          glavni tajnik Savjetodavnog odbora;

                                          (c)

                                          tajnik Stalnog odbora i njegovih podređenih tijela, osim ako ne prenese svoje odgovornosti na člana osoblja;

                                          (d)

                                          skrbnik sve evidencije ICAC-a;

                                          (e)

                                          zadužen za osoblje tajništva;

                              (2)

                              preuzima:

                                          (a)

                                          punu odgovornost za radni program dodijeljen tajništvu;

                                          (b)

                                          odgovornost za pripremu dnevnog reda, vremenskog plana, tehničke dokumentacije, postupaka, obavijesti i zapisnika sa sastanka;

                                          (c)

                                          odgovornost za pitanja protokola i za komunikaciju s članicama, ostalim međunarodnim tijelima i s nacionalnim tijelima zainteresiranima za rad ICAC-a;

                              (3)

                              mora:

                                          (a)

                                          zastupati Stalni odbor tijekom dogovora o sastancima Savjetodavnog odbora s članicama koje su domaćini;

                                          (b)

                                          pružiti tehničku potporu odborima na sastancima Savjetodavnog odbora u suradnji s članicama koje su domaćini;

                                          (c)

                                          pripremiti detaljni godišnji proračun koji će Stalni odbor razmotriti i koji uključuje sljedeće naslove: plaće, mirovinski doprinosi, putni troškovi i dnevnice, uredska oprema, najamnina i tarife, pri čemu se daju napomene o osoblju koje će se baviti administrativnim, tehničkim i ostalim aktivnostima;

                                          (d)

                                          pripremiti prijedlog o visini članarina koji će Stalni odbor razmotriti;

                                          (e)

                                          na tromjesečnoj osnovi navesti pojedinosti o rashodima utrošenima do kraja tromjesečja naspram odobrenog proračuna;

                              (4)

                              odgovoran je za izvršenje ostalih dužnosti ili obveza koje mu s vremena na vrijeme dodijeli Savjetodavni ili Stalni odbor.

         Odjeljak 2.

      Odgovornost je tajništva:

                  a.

                  zahtijevati od članica dostavu informacija podrobno opisanih u članku IX. kao i posebnih informacija koje može zatražiti Savjetodavni ili Stalni odbor;

                  b.

                  osmisliti i provoditi dogovore s vladama koje nisu članice, s ostalim međunarodnim organizacijama i privatnim tijelima u vezi s razmjenom informacija koje se odnose na rad ICAC-a;

                  c.

                  pripremiti, objaviti i dostaviti tromjesečni statistički glasnik [učestalost objave te publikacije izmijenjena je na 43. plenarnom sastanku te on sada izlazi dvaput godišnje], mjesečni pregled stanja na svjetskom tržištu [učestalost objave te publikacije izmijenjena je na 43. plenarnom sastanu te on sada izlazi svaki drugi mjesec] i priopćenje za tisak koje se temelji na njima, a u skladu s pravilima koja je propisao Savjetodavni ili Stalni odbor;

                  d.

                  pripremiti ostala izvješća i analize koja Savjetodavni odbor, Stalni odbor, pododbori ili radne skupine osnovane u skladu s člankom VI., odjeljkom 1. mogu zatražiti;

                  e.

                  obavijestiti članice o sastancima Savjetodavnog odbora, Stalnog odbora i pododbora. Izvršni direktor donosi odluku o tome koga će obavijestiti o ostalim sastancima.

         Odjeljak 3.

                  a.

                  Priopćenja za tisaki drugi dokumenti koji služe za izražavanje stajališta ili mišljenja ICAC-a mogu biti objavljeni isključivo uz odobrenje Savjetodavnog ili Stalnog odbora, ovisno o slučaju.

                  b.

                  Izjave ili članci koje tajništvo objavi na vlastitu inicijativu sadržavaju odredbu o odricanju ICAC-a od bilo kakve odgovornosti.

         Odjeljak 4.

      Članice su odgovorne za imenovanje agencije za koordinaciju koja služi kao glavna točka za kontakt s tajništvom.

         ČLANAK VIII. – FISKALNI POSTUPCI

         Odjeljak 1.

      Fiskalna godina ICAC-a počinje 1. srpnja.

         Odjeljak 2.

      Za svaku fiskalnu godinu izvršni direktor Stalnom odboru podnosi proračun s rashodima i iznosom članarina za članice, a Stalni odbor ima pravo izmijeniti ga u cijelosti ili djelomično i njegova je odluka konačna, osim ako je ne preinači Savjetodavni odbor.

         Odjeljak 3. – Knjigovodstveni računi

                  a.

                  Rashodi se knjiže na teret knjigovodstvenih računa fiskalne godine u kojoj su stvarno izvršena plaćanja.

                  b.

                  Prihodi se knjiže u korist knjigovodstvenih računa fiskalne godine u kojoj su sredstva stvarno primljena.

                  c.

                  Tajništvo priprema i Stalnom odboru dostavlja tromjesečna izvješća o trenutačnom financijskom stanju ICAC-a na dan 30. rujna, 31. prosinca, 31. ožujka i 30. lipnja.

         Odjeljak 4. – Revizije

                  a.

                  Stalni odbor angažira uglednog revizora i naručuje reviziju poslovnih knjiga ICAC-a najmanje jednom godišnje.

                  b.

                  Ako je došlo do bilo kakve promjene s obzirom na mandat izvršnog direktora, Stalni odbor može naručiti izvršenje posebne revizije.

                  c.

                  Svako se izvješće revizora dostavlja Stalnom odboru i agencijama za koordinaciju na odobrenje na sljedećem sastanku Stalnog odbora nakon što tajništvo primi izvješće.

         Odjeljak 5. – Sredstva

                  a.

                  Osim ako Stalni odbor nije dao drukčije upute, sva sredstva koja ICAC primi namijenjena su radnom fondu. Stalni odbor određuje s vremena na vrijeme iznos praga u dolarima za čekove koje tajništvo piše na teret radnog fonda, pri čemu je za čekove čiji je iznos jednak ili veći od iznosa praga potrebno odobrenje predsjednika Stalnog odbora. Ni jedan pojedinac, uključujući izvršnog direktora, ne smije u svoju korist potpisati ček kojim bi se teretio bilo koji račun odbora.

                  b.

                  Dopušten je rezervni fond čiji iznos s vremena na vrijeme utvrđuje Stalni odbor. Stalni odbor može dopustiti povlačenje sredstava iz rezervnog fonda, no isključivo kada novčana sredstva u radnom fondu nisu dostatna za pokrivanje obveza ICAC-a. Svako povlačenje sredstava iz rezervnog fonda mora biti odobreno uz navođenje određenog iznosa i datuma povlačenja.

         Odjeljak 6. – Ulaganje

      Sredstva koja premašuju trenutačne zahtjeve mogu se uložiti u prvoklasne kratkoročne vrijednosne papire u dolarima čime se ostvaruje prihod ili ih se može položiti na federalno osigurane račune kao depozit koji donosi kamate u skladu s uputama Stalnog odbora.

         Odjeljak 7. – Prodaja imovine

                  a.

                  Uredski namještaj i oprema koji nisu više potrebni ICAC-u mogu se prodati u skladu s postupcima koje odobri Stalni odbor.

                  b.

                  Ako se čini da bi uskoro moglo doći do raspuštanja ICAC-a, Stalni odbor donosi odluku o najboljem načinu plaćanja nepodmirenih financijskih obveza ICAC-a i o prodaji sve preostale imovine.

                  c.

                  Sva imovina koja ostane nakon podmirenja svih financijskih obveza raspoređuje se među članicama koje su u cijelosti platile svoje članarine proporcionalno iznosu koji je svaka članica uplatila tijekom tekuće i prethodne tri fiskalne godine.

         Odjeljak 8. – Program mirovinske štednje

                  a.

                  Stalni odbor ima ovlaštenje utvrditi program mirovinske štednje za članove tajništva koji su zaposleni na puno radno vrijeme.

                  b.

                  Ako je takav program utvrđen

                              (1)

                              ICAC na godišnjoj osnovi uplaćuje doprinose u program u iznosu koji je jednak, no nije dvostruko veći od iznosa godišnjih doprinosa sudjelujućih zaposlenika;

                              (2)

                              Stalni odbor može preinačiti program ili ga obustaviti. Ako je program obustavljen ili ako je ICAC raspušten, svaki sudjelujući zaposlenik prima povrat vlastitih doprinosa i doprinosa koje je ICAC uplatio u njegovo ime zajedno s obračunatom kamatom.

         ČLANAK IX. – PRUŽANJE INFORMACIJA

         Odjeljak 1.

      Članice putem svojih agencija za koordinaciju dostavljaju dostupne informacije koje mogu biti neophodne za izvršenje radnog programa. Takve se informacije na najbrži način šalje direktno tajništvu čim one postanu dostupne.

         Odjeljak 2.

      Osim ako je navedeno drukčije, sljedeće se informacije dostavlja svakog mjeseca, osim podataka o propisima koje se šalje isključivo kada dođe do izmjene ili kada ih tajništvo posebno zatraži:

                  a.

                  količine pamuka dugih vlakana u lokalnim jedincima uključujući, ako je izvedivo, raščlambu na sljedeće dužine vlakana: manje od 3/4 inča, 3/4 inča do 1-3/8 inča, 1-3/8 inča i više, odnosno njihovi metrički ekvivalenti:

                              (1)

                              zalihe razvrstane prema zemlji uzgoja na kraju svakog mjeseca:

                                          (a)

                                          u tvornicama i ostalim potrošačkim objektima;

                                          (b)

                                          u javnim i privatnim skladištima, u provozu i na svim ostalim lokacijama;

                              (2)

                              očišćeni pamuk (ili u balama);

                              (3)

                              uvozi, razvrstani prema zemlji uzgoja ili, ako nisu dostupni, prema državi podrijetla;

                              (4)

                              potrošnja razvrstana prema zemlji uzgoja, ako je izvedivo:

                                          (a)

                                          u tvornicama predenja i ostalim tvornicama;

                                          (b)

                                          u kućanstvima(godišnja procjena);

                              (5)

                              spaljeni ili na drukčiji način uništen pamuk (godišnja procjena);

                              (6)

                              izvozi, razvrstani prema zemlji odredišta i, ako je moguće, prema vrsti;

                              (7)

                              ponovni izvozi, razvrstani prema zemlji odredišta;

                  b.

                  podatke o očekivanoj proizvodnji kao što su područje sadnje pamuka, prodaja gnojiva, distribucija sjemena, namjere poljoprivrednika u pogledu sadnje pamuka, državni nadzor područja i ciljevi;

                  c.

                  predviđanja i procjene u vezi s područjima na kojima je pamuk posađen i ubran, prinosima i proizvodnjom prema vrstama, čim budu dostupni i najmanje jednom u vrijeme sadnje te jednom kad usjev dozrije; informacije o usjevima trebale bi se po mogućnosti odnositi na pamuk dugih vlakana, no ako su dostupni podaci isključivo o sjemenu pamuku, trebalo bi dostaviti neke podatke o prinosu pamuka dugih vlakana;

                  d.

                  mjesečne, tromjesečne ili godišnje statističke podatke, ovisno o tome što je prikladnije, o proizvodnji, uvozu pamučne pređe i tkanina prema državi podrijetla i o njihovu izvozu prema državi podrijetla, po mogućnosti u jedinicama količine;

                  e.

                  od agencija za koordinaciju traži se da osim redovitih mjesečnih izvješća u što kraćem roku prijave sve izmjene u propisima članica koje utječu na tržište pamuka.

         Odjeljak 3.

      Članice surađuju s tajništvom pri dostavi dostupnih informacija koje su potrebne za provedbu radnog programa a odnose se na proizvodnju, uvoze, izvoze i cijene umjetnih celuloznih i neceluloznih vlakana i tkanina.

         ČLANAK X. – JEZICI

         Odjeljak 1.

      Službeni i radni jezici ICAC-a su engleski, francuski, španjolski, ruski i arapski.

         Odjeljak 2.

      Kada je riječ o sastancima Savjetodavnog odbora:

                  a.

                  Stalni odbor donosi odluku o tome koju će opremu za tumačenje ICAC pripremiti. ICAC u vezi s tom opremom nema neproračunskih troškova;

                  b.

                  službene izjave članica dostavljaju se najmanje na jednom službenom jeziku.

         Odjeljak 3.

      Isključivo radi praktičnosti, na sastancima Stalnog odbora i podređenih tijela u pravilu se upotrebljava engleski jezik.

         Odjeljak 4.

                  a.

                  Sljedeće dokumente objavljuje se na engleskom, francuskom i španjolskom jeziku:

                              —

                              sažete preglede rasprava održanih na sastancima Savjetodavnog odbora,

                              —

                              mjesečni pregled stanja na svjetskom tržištu pamuka [učestalost objave te publikacije izmijenjena je odlukom na 43. plenarnom sastanku te ona sada izlazi svaki drugi mjesec],

                              —

                              zapisnik Stalnog odbora [potreba za prijevodom na francuski i španjolski jezik privremeno je stavljena izvan snage odlukom na 43. plenarnom sastanku].

                  b.

                  Sljedeće dokumente objavljuje se na svim službenim jezicima:

                              —

                              godišnji pregled stanja na svjetskom tržištu pamuka,

                              —

                              izvješće predsjednika Stalnog odbora,

                              —

                              izvješće izvršnog direktora

                              —

                              završnu izjavu plenarnog sastanka.

                  c.

                  Stalni odbor određuje koje druge temeljne dokumente treba tiskati na raznim jezicima uzimajući u obzir njihovu korisnost za članice i utjecaj na proračun.

         ČLANAK XI. – GLASOVANJE

         Odjeljak 1.

                  a.

                  Savjetodavni i Stalni odbor u postupku donošenja odluka teže postizanju jednoglasnosti.

                  b.

                  U slučaju nemogućnosti postizanja konsenzusa na Stalnom odboru, razmatrani predmet moguće je uputiti Savjetodavnom odboru, osim ako u ovim ili nekim drugim propisima ICAC-a nije navedeno da se o predmetu glasuje na Stalnom odboru. Savjetodavni odbor donosi odluke konsenzusom. U slučaju nemogućnosti postizanja konsenzusa na Savjetodavnom odboru, o predmetu se glasuje na zahtjev bilo koje članice, a u tom slučaju za donošenje svake preporuke ili prijedloga potrebno je odobrenje dvotrećinske većine prisutnih članica koje sudjeluju u glasovanju.

                  c.

                  Svaka članica ima jedan glas.

                  d.

                  Suzdržavanje se ne smatra glasom.

                  e.

                  Glasuje se u pravilu dizanjem ruku osim ako većina prisutnih članica koje sudjeluju u glasovanju ne zatraži pojedinačno glasovanje. Tajno glasovanje provodi se na zahtjev bilo koje članice.

         ČLANAK XII. – SURADNJA S DRUGIM ORGANIZACIJAMA

         Odjeljak 1.

                  a.

                  ICAC surađuje s drugim organizacijama, javnim ili privatnim, nacionalnim ili međunarodnim. Stalni odbor određuje s kojim se organizacijama surađuje te narav i opseg takve suradnje.

                  b.

                  Te organizacije, kao i vlade koje nisu članice te javnost, uz odobrenje članice koja je domaćin mogu biti pozvane na sjednice Savjetodavnog odbora. Sudjelovanje na sastancima odvija se u skladu s uvjetima koje utvrdi Savjetodavni ili Stalni odbor.

         ČLANAK XIII. – IZMJENE

      Ova pravila i propise može izmijeniti isključivo Savjetodavni odbor, osim ako su Stalnom odboru izričito upućeni na izmjenu.

         ČLANAK XIV. – ZAMJENA

      Ova pravila i propisi doneseni 16. lipnja 1972. zamjenjuju sve prethodne akte, rezolucije ili pravila i propise koji nisu usklađeni s njihovim odredbama.

         Kazalo

                  Savjetodavni odbor

                  1–9, 12–13

                  Dnevni red

                  5–6, 8

                  Članarina

                  2–3, 5, 7–10

                  Proračun

                  2, 5, 8–9, 12

                  Predsjednik

                  3–5, 7, 10, 12

                  Suradnja

                  5, 13

                  Agencija za koordinaciju

                  9

                  Izvršni direktor

                  1–6, 8–10, 12

                  Financije

                  4–5

                  Sredstva

                  9–10

                  Informacije

                  1–2, 4, 9, 11

                  Jezici

                  12

                  Članstvo

                  1–4, 7

                  Zapisnik

                  5–6, 8, 12

                  Plenarni sastanak

                  1–4, 7, 9, 12

                  Kvorum

                  5

                  Tajništvo

                  4–6, 8–11

                  Glavni tajnik

                  3, 8

                  Stalni odbor

                  1–10, 12–13

                  Upravljački odbor

                  3

                  Potpredsjednik

                  3, 6–7

                  Glasovanje

                  12–13

                  Radni program

                  2, 4, 8, 11


title: Odluka Vijeća 2012/327/ZVSP od 25. lipnja 2012. o produljenju mandata posebnog predstavnika Europske unije za Južnu mediteransku regiju

text:
               18/Sv. 12

               HR

               Službeni list Europske unije

               215

         32012D0327

               L 165/56

               SLUŽBENI LIST EUROPSKE UNIJE

         ODLUKA VIJEĆA 2012/327/ZVSP
   od 25. lipnja 2012.
   o produljenju mandata posebnog predstavnika Europske unije za Južnu mediteransku regiju
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2011. donijelo Odluku 2011/424/ZVSP (1) o imenovanju g. Bernardina LEÓNA posebnim predstavnikom Europske unije (PPEU) za Južnu mediteransku regiju. Mandat PPEU-a istječe 30. lipnja 2012.

               (2)

               Mandat PPEU-a bi trebalo produljiti na daljnje razdoblje od 12 mjeseci.

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Bernardina LEÓNA kao PPEU za Južnu mediteransku regiju produljuje se do 30. lipnja 2013. Mandat PPEU-a može završiti ranije, ako Vijeće tako odluči, na prijedlog visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije za Južno susjedstvo kako je određeno u Izjavama Europskog Vijeća od 4. veljače i 11. ožujka 2011., zaključcima Europskog vijeća od 24.-25. ožujka 2011. i zaključcima Vijeća od 21. veljače i 20. lipnja 2011. te uzimajući u obzir prijedloge VP-a i Komisije u njihovim dopisima od 8. ožujka i 25. svibnja 2011.
   Ti ciljevi uključuju:

               (a)

               jačanje političkog dijaloga Unije, doprinoseći partnerstvu i širim odnosima s Južnim mediteranskim zemljama, posebno onima koje provode političke reforme i tranziciju prema demokraciju;

               (b)

               doprinos odgovoru Unije na razvoj Južnih mediteranskih zemalja, posebno onih koje provode političke reforme i tranziciju prema demokraciji, naime jačanjem demokracije i izgradnje institucija, vladavine prava, dobrog upravljanja, poštovanja ljudskih prava i temeljnih sloboda, mira i regionalne suradnje, uključujući putem Europske susjedske politike i Unije za Mediteran;

               (c)

               povećanje učinkovitosti Unije, prisutnosti i vidljivosti u regiji te na odgovarajućim međunarodnim forumima;

               (d)

               uspostavljanje bliske koordinacije s odgovarajućim lokalnim partnerima te međunarodnim i regionalnim organizacijama kao što su Afrička unija, Vijeće za suradnju arapskih država Zaljeva, Organizacija islamske suradnje, Liga arapskih država, Unija arapskog Magreba, odgovarajuće međunarodne financijske institucije, Ujedinjeni narodi i privatni sektor.

         Članak 3.
   Mandat
   Kako bi postigao ciljeve politike, PPEU ima sljedeći mandat:

               (a)

               jačati ukupnu političku ulogu Unije u pogledu Južnih mediteranskih zemalja, posebno onih koje provode političke reforme i tranziciju prema demokraciji, naime jačanjem dijaloga s vladama i međunarodnim organizacijama, kao i s civilnim društvom i drugim odgovarajućim sugovornicima, te promicanjem svijesti između partnera o pristupu Unije;

               (b)

               održavati bliske kontakte sa svim strankama uključenima u postupak demokratske preobrazbe u regiji, poticati stabilizaciju i mirenje uz potpuno poštovanje lokalnog vlasništva te doprinijeti upravljanju krizama i sprečavanju nastanka kriza;

               (c)

               doprinijeti boljoj usklađenosti, dosljednosti i koordinaciji politika Unije i država članica i djelovanja prema regiji;

               (d)

               doprinijeti promicanju usklađenosti s međunarodnim partnerima i organizacijama te podupiranju regionalne suradnje. Pomagati VP-u, u usklađenosti s Komisijom i državama članicama, doprinoseći radu radne skupine za regiju i sastancima za praćenje mjera u regiji južnog Mediterana;

               (e)

               doprinijeti provedbi Unijine politike ljudskih prava u regiji, uključujući smjernice EU-a o ljudskim pravima, posebno smjernice EU-a o djeci u oružanim sukobima, kao i o nasilju nad ženama i djevojkama i suzbijati sve oblike diskriminacije protiv njih, te politike Unije o ženama, miru i sigurnosti, uključujući nadzirući i izvješćujući o razvoju te oblikujući preporuke u tom pogledu.

         Članak 4.
   Provedba mandata
   1.   PPEU je odgovoran za provedu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s Europskom službom za vanjsko djelovanje (ESVD) i njezinim odgovarajućim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2012. do 30. lipnja 2013. iznosi 945 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje tima. U timu su uključeni članovi koji su stručnjaci za pojedina politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u mogu također biti raspoređene PPEU-u. Međunarodno ugovorno osoblje ima državljanstvo države članice.
   3.   Sveukupno upućeno osoblje ostaje pod upravnom nadležnošću države članice ili institucije Unije koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa strankom domaćinom ili strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i članovi njegovog tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih informacija EU-a (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim odgovarajućim podacima.
   2.   Izaslanstva Unije u regiji i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju smjernica ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju misije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje je ESVD odredio za misiju;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za PSO i VP-a. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku PSO-a ili VP-a, PPEU može dostaviti izvješća Vijeću za vanjske poslove. U skladu s člankom 26. Ugovora, PPEU može biti uključen u informiranje Europskog parlamenta.
   Članak 12.
   Koordinacija
   1.   PPEU doprinosi jednakosti, usklađenosti i učinkovitosti djelovanja Unije i pomaže osigurati da se svi instrumenti Unije i sva djelovanja država članica provode usklađeno radi ostvarivanja ciljeva politike Unije. PPEU radi u potpunoj koordinaciji s državama članicama i Komisijom, kao i s ostalim posebnim predstavnicima Europske unije koji su aktivni u regiji, uključujući PPEU za mirovni proces na Bliskom Istoku, prema potrebi. PPEU redovito osigurava informiranje misija država članica i izaslanstava Unije.
   2.   PPEU na terenu održava blisku suradnju s voditeljima izaslanstava Unije i voditeljima misije država članica. Oni ulažu najbolje napore kako bi pomogli PPEU-u u provedbi njegovog mandata. PPEU također surađuje s drugim međunarodnim i regionalnim akterima na terenu.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU do kraja prosinca 2012. dostavlja Vijeću, VP-u i Komisiji izvješće o napretku, a do kraja svog mandata sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Luksemburgu 25. lipnja 2012.

            Za Vijeće

            Predsjednica

         C. ASHTON

      (1)  SL L 188, 19.7.2011., str. 24.

      (2)  SL L 141, 27.5.2011., str. 17.


title: 2007/473/EZ: Odluka Vijeća od 25. lipnja 2007. o skidanju oznake tajnosti s određenih dijelova Priručnika SIRENE kojeg je donio Izvršni odbor osnovan Konvencijom o provedbi Schengenskog sporazuma od 14. lipnja 1985.

text:
               19/Sv. 11

               HR

               Službeni list Europske unije

               89

         32007D0473

               L 179/52

               SLUŽBENI LIST EUROPSKE UNIJE

         ODLUKA VIJEĆA
   od 25. lipnja 2007.
   o skidanju oznake tajnosti s određenih dijelova Priručnika SIRENE kojeg je donio Izvršni odbor osnovan Konvencijom o provedbi Schengenskog sporazuma od 14. lipnja 1985.
   (2007/473/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 207. stavak 3.,
   budući da,

               (1)

               Odlukom 2003/19/EZ od 14. listopada 2002. o skidanju oznake tajnosti s određenih dijelova Priručnika SIRENE kojeg je donio Izvršni odbor osnovan Konvencijom o provedbi Schengenskog sporazuma od 14. lipnja 1985. (1), Vijeće odlučuje o ukidanju tajnosti određenih dijelova Priručnika SIRENE i snižava stupanj tajnosti odjeljaka 2.3 Priručnika SIRENE kao i priloga 1., 2., 3., 4., 5. i 6. na „Restreint UE”.

               (2)

               Posljednja verzija Priručnika SIRENE, kako je navedena u odlukama Komisije 2006/757/EZ (2) i 2006/758/EZ (3) od 22. rujna 2006. o izmjeni Priručnika SIRENE ne sadrži odredbe koje bi odgovarale odjeljku 2.3 kakve su bile u vrijeme donošenja Odluke 2003/19/EZ.

               (3)

               Vijeće sada smatra primjerenim skinuti oznaku tajnosti s daljnjih dijelova Priručnika SIRENE.

               (4)

               Tajnost priloga 1., 3., 4., i 6. trebala bi ostati na stupnju „Restreint UE”,

         ODLUČILO JE SLJEDEĆE:
   Članak 1.
   Prilozi 2. i 5. priručniku SIRENE prestaju biti tajni.
   Članak 2.
   Ova Odluka stupa na snagu na dan objave u Službenom listu Europske unije.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 25. lipnja 2007.

            Za Vijeće

            Predsjednica

         A. SCHAVAN

      (1)  SL L 8, 14.1.2003., str. 34.

      (2)  SL L 317, 16.11.2006., str. 1.

      (3)  SL L 317, 16.11.2006., str. 41.


title: Odluka Vijeća 2012/168/ZVSP od 23. ožujka 2012. o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu

text:
               18/Sv. 12

               HR

               Službeni list Europske unije

               183

         32012D0168

               L 087/85

               SLUŽBENI LIST EUROPSKE UNIJE

         ODLUKA VIJEĆA 2012/168/ZVSP
   od 23. ožujka 2012.
   o izmjeni Odluke 2011/235/ZVSP o mjerama ograničavanja protiv određenih osoba i subjekata s obzirom na stanje u Iranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 12. travnja 2011. donijelo Odluku 2011/235/ZVSP (1).

               (2)

               Na temelju preispitivanja Odluke 2011/235/ZVSP, mjere ograničavanja bi trebalo produljiti do 13. travnja 2013.

               (3)

               Nadalje, s obzirom na ozbiljnost stanja ljudskih prava u Iranu, na popis osoba i subjekata koji podliježu mjerama ograničavanja određen u Prilogu Odluci 2011/235/ZVSP trebalo bi uvrstiti dodatne osobe.

               (4)

               U ovom kontekstu, trebalo bi napomenuti da, u skladu s uvodnom izjavom 4. Odluke 2011/235/ZVSP, osobe koje su predmet mjera ograničavanja mogu također uključivati pripadnike Islamske revolucionarne garde (IRGC), Basija i Ansar-e-Hezbollaha.

               (5)

               Osim toga, trebalo bi zabraniti prodaju, opskrbu, prijenos ili izvoz opreme ili softvera koji su namijenjeni prvenstveno za korištenje u praćenju ili presretanju interneta i telefonske komunikacije na mobilnim ili fiksnim mrežama u Iranu od strane iranskog režima.

               (6)

               Nadalje, s obzirom na ciljeve Odluke 2011/235/ZVSP, u nju bi trebalo uključiti zabranu opskrbe, prodaje ili prijenosa opreme koja bi se mogla koristiti za unutarnju represiju. Istodobno, treba izmijeniti Odluku 2010/413/ZVSP od 26. srpnja 2010. o mjerama ograničavanja protiv Irana (2) kako više ne bi uključivala tu zabranu.

               (7)

               Odluku 2011/235/ZVSP bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2011/235/ZVSP mijenja se kako slijedi:

               1.

               Umeću se sljedeći članci:
               „Članak 2.a
               Zabranjuje se prodaja, opskrba, prijenos ili izvoz opreme ili softvera koji je namijenjen prvenstveno za korištenje u praćenju ili presretanju interneta i telefonske komunikacije na mobilnim ili fiksnim mrežama u Iranu od strane iranskog režima ili u njegovo ime, te pružanje pomoći za ugradnju, uporabu ili nadogradnju takve opreme ili softvera.
               Unija poduzima mjere potrebne za određivanje odgovarajućih elemenata koji trebaju biti obuhvaćeni ovim člankom.
               Članak 2.b
               1.   Zabranjuje se prodaja, opskrba, prijenos ili izvoz opreme koja bi se mogla koristiti za unutarnju represiju u Iranu od strane državljana država članica ili s državnih područja država članica ili koristeći plovila ili zrakoplove pod njihovom zastavom, bez obzira potječe li s njihovih državnih područja ili ne.
               2.   Također se zabranjuje:

                           (a)

                           pružati, izravno ili neizravno, tehničku pomoć, usluge posredovanja ili druge usluge povezane s proizvodima iz stavka 1. ili povezanima s osiguranjem, proizvodnjom, održavanjem i uporabom takvih proizvoda svim fizičkim ili pravnim osobama, subjektima ili tijelima u Iranu ili za uporabu u Iranu;

                           (b)

                           izravno ili neizravno osiguravati financiranje ili pružati financijsku pomoć povezanu s predmetima iz stavka 1., uključujući posebno bespovratna sredstva, zajmove i osiguranje izvoznih zajmova, za svaku prodaju, opskrbu, prijenos ili izvoz takvih predmeta ili za svako pružanje s tim povezane tehničke pomoći, usluga posredovanja ili drugih usluga svim fizičkim ili pravnim osobama, subjektima ili tijelima u Iranu ili za uporabu u Iranu.”.

               2.

               Umeće se sljedeći članak:
               „Članak 4.a
               Zabranjeno je sudjelovanje, svjesno ili namjerno, u aktivnostima čiji je cilj ili posljedica izbjegavanje mjera iz članaka 2.a i 2.b.”

               3.

               Članak 6. zamjenjuje se sljedećim:

      „Članak 6.
      1.   Ova Odluka stupa na snagu na dan donošenja.
      2.   Ova Odluka primjenjuje se do 13. travnja 2013. Ona se stalno preispituje. Prema potrebi se produljuje ili mijenja, ako Vijeće smatra da njezini ciljevi nisu ispunjeni.”

   Članak 2.
   Osobe navedene u Prilogu ovoj Odluci dodaju se na popis određen u Prilogu Odluci 2011/235/ZVSP.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 23. ožujka 2012.

            Za Vijeće

            Predsjednica

         C. ASHTON

      (1)  SL L 100, 14.4.2011., str. 51.

      (2)  SL L 195, 27.7.2010., str. 39.
   PRILOG
   Popis osoba iz članka 2.

               Ime

               Identifikacijski podaci

               Razlozi

               Datum uvrštenja na popis

               1.

               ZARGHAMI Ezzatollah

               Kao direktor radiotelevizije Islamske Republike Iran (IRIB) odgovoran je za sve odluke u vezi s programom. IRIB je u kolovozu 2009. i prosincu 2011. emitirao prisilna priznanja pritvorenika i niz „režiranih suđenja”. To predstavlja jasnu povredu međunarodnih odredaba o pravednom suđenju i pravu na zakonitost postupka.

               23.3.2012.

               2.

               TAGHIPOUR Reza

               Mjesto rođenja: Maragheh (Iran)
               Datum rođenja: 1957.

               Ministar za informiranje i komunikacije. Kao ministar za informiranje, on je jedan od vodećih dužnosnika koji su zaduženi za cenzuru i nadzor internetskih aktivnosti kao i za sve vrste komunikacija (osobito mobilnih telefona). Tijekom ispitivanja političkih pritvorenika ispitivači koriste njihove osobne podatke, poštu i komunikacije.
               U nekoliko navrata nakon posljednjih predsjedničkih izbora i tijekom uličnih prosvjeda bile su prekinute mobilne veze i opcija slanja tekstualnih poruka, satelitski TV kanali bili su ometani, a internet na nekim lokacijama isključen ili barem usporen.

               23.3.2012.

               3.

               KAZEMI Toraj

               Pukovnik u policijskom odjelu za tehnologiju i komunikacije, nedavno je najavio kampanju novačenja vladinih hakera kako bi se ostvario bolji nadzor nad informacijama na Internetu i napale „opasne” stranice.

               23.3.2012.

               4.

               LARIJANI Sadeq

               Mjesto rođenja: Najaf (Irak)
               Datum rođenja: 1960. ili kolovoz 1961.

               Voditelj pravosudnog sustava. Voditelj pravosudnog sustava mora dati suglasnost i potpisati svaku kaznu za qisas (odmazda), hodoud (zločin protiv Boga) i ta’zirat (zločin protiv države). To uključuje sudske presude koje uključuju smrtnu kaznu, bičevanje i amputacije. Tako je osobno potpisao brojne smrtne kazne, u suprotnosti s međunarodnim normama, uključujući pogubljenje kamenovanjem (trenutačno je 16 osoba osuđeno na kamenovanje) ili vješanjem, pogubljenje maloljetnika i javna pogubljenja kao što su slučajevi kada su zatvorenici obješeni s mostova pred tisućama ljudi. Također je dozvolio tjelesna kažnjavanja kao što su amputacije i kapanje kiseline u oči osuđenika. Od kada je Sadeq Larijani preuzeo dužnost, znatno je povećan broj proizvoljnih uhićenja političkih zatvorenika, zagovaratelja ljudskih prava i pripadnika manjina. Od 2009. također je naglo porastao broj pogubljenja. Sadeq Larijani također snosi odgovornost za sustavna kršenja prava na pravedno suđenje od strane iranskog pravosuđa.

               23.3.2012.

               5.

               MIRHEJAZI Ali

               Zamjenik voditelja ureda vrhovnog vođe i voditelj sigurnosne službe. Pripadnik je bliskog kruga osoba oko vrhovnog vođe, odgovoran za planiranje gušenja prosvjeda što se provodi od 2009.

               23.3.2012.

               6.

               SAEEDI Ali

               Predstavnik Vođe za Pasdaran od 1995. nakon što je čitavu karijeru proveo u vojsci, konkretno u obavještajnoj službi Pasdaran. Ta službena funkcija čini ga ključnim čimbenikom u prijenosu naredbi iz ureda Vođe represivnom aparatu Pasadarana.

               23.3.2012.

               7.

               RAMIN Mohammad-Ali

               Mjesto rođenja: Dezful (Iran)
               Datum rođenja: 1954.

               Kao zamjenik ministra zadužen za tisak do prosinca 2010., glavna osoba odgovorna za cenzuru. Izravno je odgovoran za zatvaranje mnogih reformističkih novina (Etemad, Etemad-e Melli, Shargh itd.), zatvaranje neovisnog novinarskog sindikata te zastrašivan je i uhićivanja novinara.

               23.3.2012.

               8.

               MORTAZAVI Seyyed Solat

               Mjesto rođenja: Meibod (Iran)
               Datum rođenja: 1967.

               Zamjenik ministra unutarnjih poslova za politička pitanja. Odgovoran je za represiju protiv osoba koje javno govore u obranu svojih zakonskih prava, uključujući slobodu izražavanja.

               23.3.2012.

               9.

               REZVANI Gholomani

               Zamjenik guvernera Rashta. Odgovoran je za teška kršenja prava na zakonitost postupka.

               23.3.2012.

               10.

               SHARIFI Malek Ajdar

               Voditelj pravosudnog sustava u pokrajini Istočni Azerbajdžan. Odgovoran je za teška kršenja prava na zakonitost postupka.

               23.3.2012.

               11.

               ELAHI Mousa Khalil

               Državni odvjetnik u Tabrizu. Odgovoran je za teška kršenja ljudskih prava i prava na zakonitost postupka.

               23.3.2012.

               12.

               FAHRADI Ali

               Državni odvjetnik u Karaju. Odgovoran je za teška kršenja ljudskih prava jer je tražio smrtnu kaznu za maloljetnika.

               23.3.2012.

               13.

               REZVANMANESH Ali

               Državni odvjetnik. Odgovoran je za teška kršenja ljudskih prava jer je tražio smrtnu kaznu za maloljetnika.

               23.3.2012.

               14.

               RAMEZANI Gholamhosein

               Zapovjednik obavještajne službe IRGC-a. Odgovoran je za teška kršenja prava osoba koje javno govore u obranu svojih zakonskih prava, uključujući slobodu izražavanja. Voditelj odjela koji je odgovoran za uhićenja i mučenja blogera/novinara.

               23.3.2012.

               15.

               SADEGHI Mohamed

               Pukovnik i zamjenik voditelja tehničke i računalne obavještajne službe IRGC-a. Odgovoran je za uhićenja i mučenja blogera/novinara.

               23.3.2012.

               16.

               JAFARI Reza

               Voditelj posebnog tužilaštva za računalni kriminal. Zadužen je za uhićenja, pritvaranja i sudski progon blogera i novinara.

               23.3.2012.

               17.

               RESHTE-AHMADI Bahram

               Zamjenik državnog odvjetnika u Teheranu. Vodi centar za progon Evin. Odgovoran je za uskraćivanje prava zagovarateljima ljudskih prava i političkim zatvorenicima, uključujući posjete i druga prava zatvorenika.

               23.3.2012.


               24.3.2017

               HR

               Službeni list Europske unije

               C 93/157

         P7_TA(2014)0052
   Zahtjev za zaštitu parlamentarnog imuniteta Lare Comi
   Odluka Europskog parlamenta od 4. veljače 2014. o zahtjevu za zaštitu imuniteta i povlastica Lare Comi (2014/2014(IMM))
   (2017/C 093/29)

      Europski parlament,

               —

               uzimajući u obzir zahtjev Lare Comi od 16. listopada 2013. za zaštitu njezinog imuniteta u okviru kaznenog postupka koji je u tijeku pred Sudom u Ferrari,

               —

               nakon saslušanja Lare Comi 5. studenog 2013. u skladu s člankom 7. stavkom 3. Poslovnika,

               —

               uzimajući u obzir članke 8. i 9. Protokola br. 7. o povlasticama i imunitetima Europske unije i članak 6. stavak 2. Akta o izboru zastupnika Europskog parlamenta neposrednim općim izborima od 20. rujna 1976.,

               —

               uzimajući u obzir presude Suda Europske unije od 12. svibnja 1964., od 10. srpnja 1986., od 15. i 21. listopada 2008., od 19. ožujka 2010. i od 6. rujna 2011. (1),

               —

               uzimajući u obzir svoju odluku od 14. siječnja 2014. o zahtjevu za zaštitom imuniteta i povlastica Lare Comi,

               —

               uzimajući u obzir članak 6. stavak 3. i članak 7. Poslovnika,

               —

               uzimajući u obzir izvješće Odbora za pravna pitanja (A7-0067/2014),

               A.

               budući da je Lara Comi, zastupnica u Europskom parlamentu, zatražila zaštitu svog parlamentarnog imuniteta u vezi s pismenom o pokretanju postupka pred Sudom u Ferrari, o čemu je obaviještena 1. listopada 2013. i čiji je predmet naknada štete koju je navodno nanijela svojim izjavama tijekom političke rasprave u televizijskoj emisiji;

               B.

               budući da je 30. srpnja 2013. Lara Comi već zatražila zaštitu svojeg parlamentarnog imuniteta u vezi sa sudskim postupkom koji je pokrenulo državnog odvjetništvo u Ferrari na temelju tužbe zbog kaznenog djela teške klevete zbog istih izjava koje su predmet ove odluke;

               C.

               budući da se člankom 8. Protokola o povlasticama i imunitetima Europske unije, na koji se izričito pozivala Lara Comi u svojem zahtjevu za zaštitu, propisuje da se zastupnici u Europskom parlamentu ne mogu biti podvrgavati nikakvom obliku ispitivanja, zadržavanja ili sudskog postupka zbog izraženih mišljenja ili glasovanja pri obnašanju svojih dužnosti;

               D.

               budući da izvršavajući svoje ovlasti u vezi s povlasticama i imunitetima Parlament prvenstveno nastoji očuvati svoj integritet kao demokratska zakonodavna skupština i osigurati nezavisnost zastupnika u obnašanju njihovih dužnosti;

               E.

               budući da Parlament ima široko diskrecijsko pravo u pogledu odabira načina postupanja pri donošenju odluke u vezi sa zahtjevom svojih zastupnika za zaštitu parlamentarnog imuniteta;

               F.

               budući da je Sud priznao da izjava koju je dao zastupnik izvan prostorija Europskog parlamenta može predstavljati mišljenje izrečeno tijekom izvršavanja njegovih dužnosti u smislu članka 8. Protokola, pri čemu se važnost ne pridaje mjestu na kojem je dana izjava već njezinoj prirodi i sadržaju;

               G.

               budući da se imunitet od sudskih postupaka koji uživaju zastupnici u Europskom parlamentu prenosi i na građanske postupke;

               H.

               budući da je Lara Comi pozvana u predmetnu televizijsku emisiju u svojstvu zastupnice u Europskom parlamentu, a ne kao nacionalna predstavnica stranke koju je uostalom predstavljala druga gošća, u skladu s nacionalnim odredbama kojima se nastoji osigurati uravnoteženo sudjelovanje političkih glasnogovornika u televizijskim raspravama koje se održavaju tijekom izborne kampanje, kao i u predmetnom slučaju;

               I.

               priznajući da se u modernim demokracijama politička rasprava ne odvija samo u Parlamentu već također sredstvima komunikacije koji se kreću u rasponu od izjava za tisak do interneta;

               J.

               budući da je u predmetnoj televizijskoj emisiji Lara Comi sudjelovala kao zastupnica u Europskom parlamentu kako bi raspravljala o političkim pitanjima koja se također tiču javne nabave i organiziranog kriminala, a kojima se uvijek bavila na europskoj razini;

               K.

               budući da se sljedeći dan gđa Comi ispričala uvrijeđenoj strani, što je kasnije objavljeno u drugoj nacionalnoj televizijskoj emisiji;

               L.

               budući da je u ovom slučaju, u vezi sa spomenutim izjavama zbog kojih je Europski parlament odlukom od 14. siječnja 2014. već odlučio zaštiti imunitet gđe Comi u okviru kaznenog postupka koji je u tijeku pred istim Sudom u Ferrari;

               1.

               odlučuje zaštititi imunitet i povlastice Lare Comi;

               2.

               nalaže svojem predsjedniku da odmah proslijedi ovu Odluku i izvješće nadležnog odbora nadležnim tijelima vlasti Talijanske Republike i Lari Comi.

      (1)  Presuda od 12. svibnja 1964. u predmetu 101/63, Wagner/Fohrmann i Krier (Zbornik sudske prakse 1964., str. 381.); presuda od 10. srpnja 1986. u predmetu 149/85, Wybot/Faure i drugi (Zbornik sudske prakse 1986., str. 2391.); presuda od 15. listopada 2008. u predmetu T-345/05, Mote/Parlament (Zbornik sudske prakse 2008., str. II-2849.); presuda od 21. listopada 2008. u spojenim predmetima C-200/07 i C-201/07, Marra/De Gregorio i Clemente (Zbornik sudske prakse 2008., str. I-7929.); presuda od 19. ožujka 2010. u predmetu T-42/06, Gollnisch/Parlament (Zbornik sudske prakse 2010., str. II-1135.); presuda od 6. Rujna 2011. u predmetu C-163/10, Patriciello (Zbornik sudske prakse 2011., str. I-7565).


title: 2011/841/EU: Odluka Vijeća od 5. prosinca 2011. o sklapanju Sporazuma između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama

text:
               15/Sv. 016

               HR

               Službeni list Europske unije

               229

         32011D0841

               L 334/6

               SLUŽBENI LIST EUROPSKE UNIJE

               05.12.2011.

      ODLUKA VIJEĆA

   od 5. prosinca 2011.
   o sklapanju Sporazuma između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama
   (2011/841/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 168. stavak 5. u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U članku 21. Uredbe (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (1) predviđa se da u Europskom centru za praćenje droga i ovisnosti o drogama može sudjelovati bilo koja treća zemlja koja u pogledu ciljeva i rada Centra dijeli interese Unije i njezinih država članica.

               (2)

               Sporazum između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama (dalje u tekstu „Sporazum”) potpisan je u ime Unije 6. prosinca 2010., podložno njegovom sklapanju.

               (3)

               Taj bi Sporazum trebalo odobriti,

         DONIJELO JE OVU ODLUKU:
   Članak 1.
   Ovim se u ime Unije odobrava Sporazum između Europske unije i Republike Hrvatske o sudjelovanju Republike Hrvatske u radu Europskog centra za praćenje droga i ovisnosti o drogama (dalje u tekstu „Sporazum”).
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu(-e) ovlaštenu(-e) za dostavu, u ime Unije, diplomatskog pisma predviđenog u članku 10. Sporazuma (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 5. prosinca 2011.

            Za Vijeće

            Predsjednik

         M. DOWGIELEWICZ

      (1)  SL L 376, 27.12.2006., str. 1.

      (2)  Dan stupanja na snagu Sporazuma objavit će Glavno tajništvo Vijeća u Službenom listu Europske unije.